tomron87/hebrew-wikipedia-sentences-corpus huggingface dataset:
דגם זה היווה את הבסיס לגרסת המרוץ שהשתתפה באליפות הסופרבייק העולמית שהחלה להיערך ב-1988.
ב-1990, לאחר שנתיים של השתתפות באליפות הסופרבייק החלה דוקאטי לזכות באליפויות רבות בסדרה שהובילו אותה למאזן של שמונה מתוך עשר אליפויות בעשור, כאשר ארבע מתוכן הושגו עם הרוכב הבריטי קארל פוגרטי.
יש המייחסים את ההצלחה של דוקאטי ליתרון שהעניק לה תקנון הסדרה שאפשר למנועי שני צילינדרים נפח מקסימלי של 1,000 סמ"ק בעוד מנועי הארבעה צילינדרים היו מוגבלים ל-750 סמ"ק.
מבחינה מכנית היה זה אופנוע דומה לדגמי ה-SS הוותיקים עם אותו מנוע V של 90 מעלות מקורר אוויר בנפח 1,000 סמ"ק.
החידוש היה בעיצוב העירום שהיה נדיר באותה תקופה לאופנועים בנפח כזה.
בנוסף, הושקעו מאמצי עיצוב שמנעו מקרים דומים של פגיעה עיצובית באופנוע לאחר הסרת הפיירינג של דגם קיים.
מאז הפך המונסטר להיות הדגם הנמכר ביותר של דוקאטי.
ב-1994 הציגה דוקאטי את האופנוע החשוב ביותר שלה באותו עשור, ה-916. מבחינה טכנולוגית הייתה זו גרסה משופרת של דגם ה-888 שבעצמו היה שיפור של ה-851, אך מבחינה עיצובית היה זה אופנוע נאה במיוחד שלדעת רבים הפך לסטנדרט שאליו שאפו המתחרים.
שני מרכיבים בולטים בעיצוב ה-916 היו צמד המפלטים שהוצבו מתחת למושב הרוכב והזרוע האחורית החד צידית שבשיתוף עם עיצוב המפלט אפשרה מבט מלא על הגלגל האחורי.
למרות הדגמים המוצלחים של תחילת העשור, דוקאטי נקלעה ב-1995 למשבר כלכלי ביחד עם קבוצת האם קג'יבה.
אחד המיזמים הכושלים באותה עת היה פרויקט הסופר-מונו שעסק בפיתוח אופנוע ספורט בעל מנוע סינגל (צילינדר בודד) שהיה מבוסס על חציית מנוע ה-916 לשניים.
הפרויקט גרר הוצאות בהיקף נרחב ולא הביא כל הכנסות לדוקאטי.
הפתרון הגיע ב-1996 עם פירוק דוקאטי מהקבוצה ומכירתה לחברת החזקות אמריקאית.
למרות החשש מבעלות על ידי גורמים שאינם קשורים לעולם הדו גלגלי, דוקאטי יצאה מהמשבר והצליחה לחזור לפסים רווחיים.
מאז הוצג ה-916 ב-1994 שיפרה דוקאטי את ביצועי האופנוע מדי תקופה, בעיקר על ידי הגדלת נפח המנוע.
הדגמים המשופרים כונו 955, 996 ו-998 (על פי נפח המנוע), אך נשארו זהים ל-916 מבחינה עיצובית.
בשנת 2002 הוצג לראשונה מחליף חדש לחלוטין, ה-999. בניגוד ל-916, הוא אינו זוכה להצלחה וביקורות רבות נשמעות על עיצובו החדש.
ואכן ב-2006 החליטה דוקאטי לנטוש את הקו העיצובי של ה-999 והציגה את דגם ה-1098 ששיחזר מאפייני עיצוב רבים של ה-916. דגם זה היה מתוכנן להיות מותקן במכונית ספורט מדגם Spartan-V.
באפריל 2012 הודיעה חברת אאודי מקבוצת פולקסווגן על כוונתה לרכוש את חברת דוקאטי.
שלושה חודשים אחר כך נחתמה העסקה, ודוקאטי הועברה תמורת 717 מיליון אירו לבעלות מלאה של למבורגיני שהיא חטיבה באאודי.
בשנת 2003 חזרה דוקאטי להשתתף במרוצי אופנועי גרנד פרי לאחר היעדרות בת 30 שנים.
למרות ההשקעה העצומה שנדרשה ממפעל קטן יחסית בפיתוח אופנוע ומנוע מתאימים, היא הצליחה לקצור הישגים נאים כבר בעונה הראשונה עם ניצחון במרוץ אחד.
אופנוע המרוץ שכונה דזמודיצ'י הונע על ידי מנוע V4 מבוסס שסתומי דזמו והשתמש בשילדת סבכת צינורות פלדה שאפיינה את כל דגמי דוקאטי.
הספק המנוע שהיה גבוה מהמתחרים, הביא את אופנועי הגרנד פרי של דוקאטי להשגת שיאי מהירות מרבית בישורת פעמים רבות.
בעונת 2007 השיגה דוקאטי אליפות גרנד פרי ראשונה בעזרתו של הרוכב האוסטרלי קייסי סטונר.
הוא עשה זאת בקטגוריה הבכירה תוך השגת עשרה ניצחונות במרוצי העונה בפער גדול ממתחריו.
דוקאטי הוכיחה בעונה זו יכולת גבוהה בביצועים ובאמינות המאפיינים בדרך כלל יצרנים גדולים וחזקים ממנה.
כמו כן נהנתה דוקאטי גם מההתקדמות בביצועי הצמיגים של הקבוצה מסוג ברידג'סטון, שאפשרו לרוכביה להשיג זמני הקפה טובים יותר מהמתחרים שעשו שימוש בצמיגי מישלן.
אולם יחד עם כוח המנוע העוצמתי של החברה האיטלקית, נראה שהאופנוע סבל מחוסר איזון ומהתנהגות אגרסיבית.
בין השנים 2007–2010 דוקאטי לא ניצחה שום מרוץ.
בשנת 2011 אלוף העולם תשע פעמים ויש שיאמרו הרוכב הגדול בכל הזמנים, ולנטינו רוסי, עבר לרכב עבור דוקאטי בציפייה גדולה ש"יכניע" את הדוקאטי כפי שעשה זאת בעבר לימאהה כשעבר לרכב עבורם, אבל גם הוא לא היה יכול להתגבר על הדוקאטי החזק, והתוצאה הטובה ביותר שלו הייתה מקום שני.
בשנת 2015 מונה ג'יג'י דליג'נה כראש הצוות של הקבוצה.
זהו הניצחון הראשון של אנדראה יאנונה במוטו ג'יפי.
מאוחר יותר באותה שנה, במסלול מזליה, גם דוביציוזו מנצח מרוץ על גבי הדוקאטי.
בשנים הבאות (2017–2020) נראה שהדסמודיצי הפך קל לרכיבה מאי פעם, רוכבים רבים ניצחו איתו מרוצים: אנדראה דוביציוזו, אנדראה אינונה, חורחה לורנזו, וגם דנילו פטרוצי בגרנד פרי איטליה.
בשנת 2018 כאשר נשאל חורחה לורנסו האם לדעתו ולנטינו רוסי יכול לנצח עם הדוקאטי הנוכחי, ענה: הדוקאטי של היום הוא המושלם ביותר אי פעם (וכן, לדעתו ולנטינו יכול לנצח על הדוקאטי הנוכחי).
מנוע הדוקאטי הוא עדיין החזק ביותר על הגריד, וכשהוא רכוב בידי האיטלקי אנדראה דוביציוזו, הוא מחזיק בשיא מהירות של 356.4 קמ"ש על הישורת של גרנד פרי איטליה.
דּוֹקוּ-דְרָמָה (על פי הצעת האקדמיה ללשון העברית: דְּרָמָה תִּעוּדִית) היא סיפור עלילה מגובש המכיל הן יסודות תיעודיים ברורים והן יסודות בדיוניים ברורים, באופן היוצר גבול לא ברור בין מציאות לבדיה.
הגבול – עד כמה מותר ליוצרי הסדרה לשנות את הסיפור המקורי – מטושטש.
המחזאי מוטי לרנר טען כי יש הצדקה לשינוי פרטים בסיפור כאשר אלו יכולים ללמד את הצופים על המציאות טוב יותר מאשר המציאות המקורית.
לצד זאת, לעיתים יש אילוצים לשינוי הפרטים בסיפור המקורי מתוך עצם הפיכתו ליצירה דרמטית.
תוספת זו של העולם הפנימי חיונית ליצירה הדרמטית, מכיוון שדרכה יכולים הן היוצרים והשחקנים, והן הצופים, להתחבר לדמות – נדבך משמעותי ביותר בדרמה.
בנוסף, כחלק מיצירה דרמטית יש להסביר כל פעולה באמצעים דרמטיים, וכך לעיתים על היוצרים להמציא סיבות וגורמים אשר התרחשו לפני פעולה כלשהי, כדי למקם אותה טוב יותר ברצף העלילתי, וכך משתנה בהדרגה הסיפור המקורי.
גלן אנטון "דוק" ריברס הוא כדורסלן עבר ומאמן אמריקאי, המאמן את קבוצת מילווקי באקס מליגת ה-NBA.
ריברס נולד וגדל במערב שיקגו והחל לשחק כדורסל במסגרת בית ספרו, "פרוביסו איסט".
לאחר סיום לימודיו, נכלל בסגלה של נבחרת ארצות הברית בטורניר אליפות העולם בכדורסל 1982, ריברס הציג יכולת שהובילה אותו להיבחר בסיום האליפות, לחמישיית הממצטיינים של התחרות ואת נבחרתו לזכייה במדליית הכסף, לאחר הפסד בגמר לנבחרת ברית המועצות.
לאחר האליפות ריברס שיחק בקבוצת הכדורסל של אוניברסיטת מרקט במשך שלוש עונות.
ריברס נרשם לדראפט ה-NBA של שנת 1983 ונבחר במקום ה-31 הכללי בסיבוב השני על ידי האטלנטה הוקס.
בעונתו הראשונה בקבוצה ריברס שותף במהלך המשחק פעמים רבות למרות היותו שחקן רוקי ורשם בעונה הסדירה 7.5 נקודות ו-2 כדורים חוזרים ב-20 דקות משחק.
הוא שיחק באטלנטה הוקס שבע עונות נוספות, בהן נהפך לשחקנה המוביל ולימים מונה לקפטן הקבוצה.
לאחר מכן ריברס שיחק עונה אחת בלוס אנג'לס קליפרס, שתי עונות וחצי בניו יורק ניקס ועונה וחצי בסן אנטוניו ספרס עד לפרישתו ממשחק פעיל ב-1996. לאחר פרישתו החל ריברס לעסוק בכדורסל במגוון תפקידים במשך שלוש שנים.
ריברס החל את קריירת האימון שלו בקבוצת אורלנדו מג'יק ב-1999. לאחר עונתו הראשונה בתפקיד זכה ריברס בפרס מאמן השנה ב-NBA.
ריברס שימש בשלוש העונות הבאות כמאמן הראשי של הקבוצה, אך ללא הישגים משמעותיים בליגה, ובשנת 2003 סיים את דרכו כמאמן הקבוצה לאחר פתיחת עונה נוראית שהתבטאה בשנים עשר משחקים ללא ניצחון.
לאחר שנה אחת בה שימש כפרשן בתוכנית הכדורסל של רשת ABC ריברס התמנה למאמנה הראשי של קבוצת בוסטון סלטיקס.
בעונת 2007/08 קבוצתו זכתה באליפות ראשונה לאחר 21 שנים.
בסיום העונה הסדירה, קבוצתו הייתה בעלת מספר הניצחונות הגבוה ביותר בליגה.
בעקבות הישגיו עם קבוצתו הוא מונה למאמן קבוצת המזרח במשחק האולסטאר השנתי של ה-NBA שנערך בניו אורלינס.
ב-25 ביוני 2013 חתם ריברס בקבוצת ה-NBA לוס אנג'לס קליפרס.
ב-29 בספטמבר 2020, לאחר שהקליפרס הודחו בחצי גמר הפלייאוף, סיים ריברס את תפקידו.
ב-2 באוקטובר 2020, מונה ריברס למאמנה של פילדלפיה 76' בחוזה לחמש שנים.
ב-16 במאי 2023 פוטר מתפקידו כמאמן ראשי בקבוצת פילדלפיה 76' לאחר כישלון להגיע לגמר האזורי למרות יתרון 2–3 ובפעם השלישית מאז החל לאמן את הקבוצה.
דוק ריברס נשא לאישה את כריסטין בראון בשנת 1986, והם הורים ל-4 ילדים; בנו הבכור, ג'רמיה , הוא כדורסלן ששיחק עבור אוניברסיטת ג'ורג'טאון ואוניברסיטת אינדיאנה.
בתו, קיילי (Callie Rivers), היא שחקנית כדורעף המשחקת עבור אוניברסיטת פלורידה, ונישאה לכדורסלן סת' קרי.
בנו הצעיר, אוסטין, נבחר בבחירה העשירית בדראפט של שנת 2012, שיחק תחתיו בלוס אנג'לס קליפרס.
ריברס הוא בן דודו של כדורסלן העבר ביירון אירווין ושל שחקן הבייסבול קן סינגלטון ואחיינו של כדורסלן העבר, ג'ים ברואר.
דוֹקוּז חָאתוּן (בטורקית: Dokuz Hatun - "דוקוס הטון") הייתה אשתו הנסטוריאנית של האילח'אן המונגולי הולאגו.
היא הייתה נסיכה טורקית מאיחוד השבטים החריידים.
היא תמכה בבנהּ החורג אבקא שירש את אביו בתפקיד השליט המונגולי של איראן האילח'אנית.
דוקוז נודעה בכך שנלוותה לבעלה במסעות המלחמה שלו.
בכיבוש בגדאד העבאסית ב-1258 שכנעה אותו דוקוז לחוס על חייהם של רבבות תושבי העיר הנוצרים ולפטור אותם ממסע הטבח והביזה שניהלו המונגולים בעיר.
בכתבים נוצריים מוצגת דמותה של דוקוז כמיטיבה גדולה עם הנצרות והנוצרים.
כאשר שליחים נוצרים נשלחו לאירופה, הם ניסו לנצל את נצרותה של דוקוז לטובתם בטוענם שהיא בתו של הכומר יוחנן האגדי.
דוקוז ובעלה נפטרו שניהם בשנת 1265.
דוֹקוּ (דוקה) חמטוביץ' אוּמַרוֹב (בצ'צ'נית: Iумар КIант Доккa, ברוסית: Доку Хаматович Умаров; מכונה גם: "דוקה אבו אוסמן", 13 באפריל 1964 - 7 בספטמבר 2013) היה טרוריסט מוסלמי ממוצא צ'צ'ני, ממנהיגי התנועה הבדלנית הצ'צ'נית.
אומרוב קיבל אחריות על מספר פעולות טרור נגד אזרחים רוסים וזכה בתקשורת הרוסית לכנוי "בן לאדן של רוסיה".
היה מבוקש ברוסיה בעבור רצח חטיפה ובגידה.
ב-3 בפברואר 2012, הורה לנתיניו בווידאו שהופץ ברשת, לעצור את האלימות כנגד מטרות אזרחיות רוסיות, אך השאיר את אלו הצבאיות כמטרות לגיטימיות.
הוא הכריז על עצמו כנשיא הרפובליקה הצ'צ'נית של איצ'קריה, ולאחר מכן כאמיר האמירות של הקווקז, שתיהן ישויות שלא זכו להכרה.
הוא קיבל אחריות על הפיגוע ברכבת התחתית של מוסקבה במרץ 2010 שבו נהרגו 39 אנשים.
וכן על הפיגוע בנמל התעופה דומודדובו ב-2011, בו נהרגו 36 אנשים ונפצעו מאות.
ב-18 במרץ 2014 דווח באתר המקושר לאמירות של הקווקז כי אומרוב לא בין החיים, והוא הוחלף על ידי עלי אבו מוחמד.
מאוחר יותר התברר כי אומרוב הורעל ב-6 באוגוסט 2013, ומת ב-7 בספטמבר 2013.
אומרוב נולד לחמד אומרוב מהטאיף מלקוי (אותו שבט של ערבי בראייב ושר החוץ הצ'צ'ני לשעבר איליאס אחמאדוב), באפריל 1964 בכפר קטן ליד חרסנוי שבנפת שטויסקי בדרום צ'צ'ניה.
הוא סיים את לימודיו בפקולטה לבניין במכון אויל בבירת צ'צ'ניה גרוזני, עם תעודה של מהנדס בניין.
כאשר פרצה מלחמת צ'צ'ניה הראשונה הוא חזר לצ'צ'ניה.
במהלך המלחמה גדלה יחידתו מפלוגה לגדוד והוענק לו העיטור גיבור האומה על ידי הרפובליקה הצ'צ'נית של איצ'קריה.
לאחר חתימת הסכם סחב-יורט שסיים את המלחמה ב-1996, והיבחרו של אסלאן מסחאדוב לנשיא צ'צ'ניה בינואר 1997, מונה אומרוב לראש מועצת הביטחון של צ'צ'ניה.
ב-1999 הוא הואשם בחטיפתו של גנאדי שפיגון, שליחה של רוסיה לצ'צ'ניה.
ב-18 בדצמבר 2013, במסיבת עיתונאים שנערכה במוסקבה, הודיע ראש רפובליקת צ'צ'ניה רמזאן קדירוב כי אומרוב כבר מת: "על פי המידע שלנו, דוקה אומרוב כבר מזמן מת.
מי שימצא את הגופה יהפוך ללוחם גדול".
ב-16 בינואר 2014 קדירוב הצהיר כי על פי המידע שלו, אומרוב נהרג בתחילת ינואר כתוצאה ממבצע מיוחד של שירותי הביטחון הרוסיים; כתמיכה בדבריו התייחס קדירוב להקלטה של משא ומתן בין שליחי החמושים הקווקזים שהביעו תנחומים בקשר למותו של אומרוב ודנו במועמדותו של יורש לתפקיד אמיר אמירות הקווקז.
במקביל, השירותים החשאיים הרוסיים דיווחו שהם לא מאשרים את מותו של אומרוב.
המיליטנטים בצ'צ'ניה אישרו מראש את המידע על מותו של אומרוב ב-16 בינואר 2014 ולבסוף - ב-18 במרץ; הם אמרו שאומרוב הורעל ממזון שנתרם מתושב אינגושטיה.
כמנהיג אמירות קווקז, החליפו עלי קאבקוב (הידוע בשם עלי אבו מוחמד).
ב-8 באפריל הודיע רשמית אלכסנדר בורטניקוב, ראש שירות הביטחון הפדרלי כי דוקה אומרוב נוטרל.
ב-19 ביולי פרסם קדירוב תצלום של אומרוב המת ובאותו יום הופיע סרטון של קבורתו של אומרוב על ידי חמושים.
בסרטון נראה תאריך מותו של אומרוב: 7 בספטמבר 2013.
ב-25 בספטמבר 2017 היו דיווחים על גילוי שרידי גופתו של אומרוב באינגושטיה.
אתר הקבורה הוצג על ידי אדם שנעצר בשל השתתפות בלחימה לצד חמושים בסוריה.
שירות הביטחון הפדרלי אישר רשמית את גילוי שרידי גופת אומרוב ב-27 בספטמבר, ובדיקה אישרה כי השרידים שנמצאו שייכים לאומרוב, וסיבת מותו הייתה הרעלה באמצעות רעל חזק, בפעולה של כוחות הביטחון הפדרליים.
אומרוב היה נשוי עם שישה ילדים, הצעיר שבהם נולד ב-2006. שניים מאחיו, איסה ומוסא, נהרגו בקרב.
מאז 2003, רבים מבני משפחתו, נחטפו על ידי "חמושים בלתי מזוהים" (ככל הנראה כוחות השלטון) חלקם שוחררו מיד לאחר החטיפה וחלקם עדיין נעדרים וייתכן שנהרגו.
מעט לאחר משבר בני הערובה בבסלאן, ב-2004, אשר במהלכו הוחזקו בני משפחתו כבני ערובה בחנקלה (יישוב למזרח גרוזני), הציע התובע הכללי של רוסיה, ולדימיר אוסטינוב, לקחת את בני משפחתם של מנהיגי המורדים כשיטת פעולה רשמית.
ב-2005, נחטפו אשתו ובנו כמו גם אביו בן ה-74 ואחיו רוסלן, אשתו ובנו שוחררו לאחר זמן אך אביו ואחיו "נעלמו".
בן דודו זורבאן אומרוב, ואחיינו רומן אטאייב נחטפו אף הם בתקרית מוקדמת יותר ומאז נעלמו עקבותיהם.
דוק שו הוא שם הבמה של לרמי קורטז הוא שחקן וראפר אמריקאי, שמוכר במיוחד מתפקידיו בסדרות של ערוץ דיסני - "החיים היפים על הסיפון" בתור מרקוס ליטל ו"שני מלכים" שם שיחק את המלך בומר.
בשנת 2006 הוא זכה לתפקיד של מאליק פיין בסיטקום "בית הכאב של טיילר פרי" ברשת הטלוויזיה TBS.
דמותו של שו, מאליק, מוצגת כמתבגר שנון שתעלוליו מכניסים אותו לרוב לצרות לא מכוונות.
ככל שהוא מתבגר, הוא מקבל קווי-עלילה בוגרים יותר, ובעונה התשיעית - הוא מצפה לילדו הראשון עם בת זוגו.
הוא הגיש פרס בטקס השנתי ה-39 במספר של פרסי NAACP Image בשנת 2008.
בשנת 2009 הוא הצטרף לקאסט של קומדיית המצבים של ערוץ דיסני "החיים היפים על הסיפון" לעונה השנייה ששודרה מאוגוסט באותה שנה.
הוא גילם את מרקוס ליטל, זוכה פרס גראמי לשעבר, שהקריירה שלו הסתיימה לאחר שסוכנות התקליטים שלו זרקו אותו.
שו המשיך לשחק גם בעונה השלישית שעלתה ב-2010.
לאחר סיום "החיים היפים על הסיפון", שו קיבל תפקיד ראשי בסדרת הסיטקום "שני מלכים", גם היא של ערוץ דיסני, לצד מיטשל מוסו ולאחר מכן לצד אדם היקס.
את התפקיד של המלך בומר, גילם במשך 3 עונות בתפקיד ראשי עד לסיומה ב-2013.
בשנת 2014 השתתף בתור השימפנזה אש, בנו של רוקט בסרט הלייב אקשן "כוכב הקופים: השחר" שביים מאט ריבס.
בשנת 2020 שב לגלם את הדמות של מאליק פיין בסיטקום "בית הכאב של טיילר פרי" שמונה שנים לאחר שסיימה את שידוריה.
העונה התשיעית עלתה ברשת BET בניגוד לשאר העונות ששודרו ב-TBS.
שנהסרטדמותהערות2010אף אחד לא אוהב אותיD הגדול2012חילוף גורלימיטץ'2014כוכב הקופים: השחראשהופעת קמעTBAזאב אמריקאי בלונדוןג'וש קולהאן
2020-הווהTyler Perry's House of Payneמאליק פייןתפקיד ראשי; (9 עונות); 136 פרקים2010-2009החיים היפים על הסיפוןמרכוס ליטל / ליל ליטלתפקיד ראשי; (עונות 3-2): 27 פרקים2013-2010שני מלכיםהמלך בומרתפקיד ראשי; (3 עונות); 67 פרקים2013אמילי אוונסאיתן ג'ורג'יהפרק: "Emily and...
דוקו (Duqu) היא נוזקה, שהתגלתה בספטמבר 2011, ונחשבת כקשורה לנוזקה סטוקסנט.
מעבדת הקריפטוגרפיה ואבטחת מערכות של אוניברסיטת בודפשט לטכנולוגיה ולכלכלה בהונגריה גילתה את הנוזקה, ניתחה אותה ופרסמה דו"ח בן 60 עמודים, בו קראה לנוזקה בשם "דוקו", שנגזר מהתחילית "DQ~", אותו היא נותנת לקבצים שהיא יוצרת.
דוקו מפיצה עצמה כתולעת מחשב, אוספת מידע במחשב שבו היא מותקנת, ומוחקת קבצים.
מומחים בחנו את התכונות הדומות בין דוקו לסטוקסנט, ומצאו מתוכן 3 מעניינות:
היוצר מנצל פגיעוּת יום אפס של חלונות.
הרכיבים חתומים עם מפתחות דיגיטליים גנובים.
דוקו וסטוקסנט מאוד ממוקדי מטרות הקשורות בתוכנית הגרעין האיראנית.
דוקו תר אחר מידע, שיכול להועיל בהתקפה על מערכות בקרה תעשייתית.
המטרה שלו היא לא להרוס, אלא לאסוף מידע.
אולם, בהתבסס על המבנה המודולרי של דוקו, ניתן להשתמש במטענים ייעודיים כנגד כל סוג של מערכת מחשבים.
כלומר, התקפת סייבר המבוססת על דוקו יכולה להיות אפשרית.
נמצא כי בשימוש במערכת מחשב פרטית, דוקו מוחק כל מידע על כניסה למערכת, ובחלק מהמקרים גורם למחיקה של כל הדיסק הקשיח.
תקשורת פנימית של דוקו נותחה על ידי חברת סימנטק, אך לא ידוע עדיין במלואו, כיצד בדיוק הוא משכפל את עצמו בתוך מערכת מותקפת.
דוקו משתמש בקובץ תמונה jpeg בגודל 54×54 פיקסלים ובתיקיות-דמה מוצפנות בתור מכלים (סוג של מבנה נתונים מופשט) להברחת מידע למרכז השליטה והבקרה שלו.
מומחי אבטחה עדיין מנתחים את הקוד כדי לקבוע את סוג המידע שהתקשורת כוללת.
מחקר ראשוני מעיד כי הנוזקה הראשונית מוחקת את עצמה באופן אוטומטי לאחר 36 ימים, דבר המקשה על האיתור שלה.
דוקאט הוא דמות בדיונית של חייזר המשתייך לגזע הקרדאסי ביקום הבדיוני של זיכיון "מסע בין כוכבים", ואשר משמש כאנטגוניסט העיקרי בסדרת הטלוויזיה "מסע בין כוכבים: חלל עמוק 9".
בתחילה, הוא מוצג כמפקדה לשעבר של תחנת החלל טרוק נור (שלימים שינתה את שמה לחלל עמוק 9), שם הוצב כמשגיח על באג'ור, מטעם צבא האיחוד הקרדאסי, במהלך עשר השנים האחרונות של כיבוש באג'ור על ידי צבא קרדאסיה.
במהלך הסדרה הוא ממשיך לשמש בתפקידים בכירים בגופים השלטוניים המתחלפים של האיחוד הקרדאסי.
דוקאט מופיע ב-35 מתוך 176 פרקי הסדרה - לרבות פרק הפיילוט "Emissary" ופרק סיום הסדרה "What You Leave Behind".
בחלק מהפרקים הוא מוצג כאויב, אך לעיתים משמש כבן-בריתו של הפרוטגוניסט של הסדרה - קפטן בנג'מין סיסקו.
את דמותו של דוקאט מגלם השחקן .
גזע הקרדאסים הוצגו לראשונה ביקום של מסע בין כוכבים בפרק "הפצוע" של הסדרה "מסע בין כוכבים: הדור הבא".
בפרק זה, גילם דמות של קרדאסי בשם "מאסט".
בעוד הדמיון החיצוני בין מאסט לבין דוקאט לא הוסבר מעולם בסדרת הטלוויזיה, ברומן מאוחר יותר - "שדים של אוויר וחשיכה" - מאסט מספר לקירה נריס כי דוקאט הוא בן-דוד שלו.
דוקאט שיחק תפקיד מגוון מאוד לאורך כל הסדרה, ולעיתים קרובות היה דמות של ניואנסים.
מור, ממפיקי הסדרה, אמר: "אינני חושב עליו כרוע מוחלט בכל עצמותיו...
הוא יכול לעשות את הדבר הנכון.
כל זה הופך, איכשהו, את 'המעשים הרעים' שלו לנבזיים יותר, משום שאנחנו יודעים שיש בו, בתוך תוכו, פוטנציאל להיות אדם טוב יותר".
בסופו של דבר, למרות רב-הצדדיות של הדמות, "דוקאט הוא בחור רע.
ואכן, על פי StarTrek.com (אתר האינטרנט הרשמי של "מסע בין כוכבים"), דוקאט הוא "הנבל המורכב ביותר והמפותח ביותר בהיסטוריה של מסע בין כוכבים".
בטרם התחילה עלילת הסדרה, דוקאט - איש צבא קרדאסי - החזיק בדרגה הצבאית "לגאט" (המקבילה לאדמירל), ועמד בראש הכוח הצבאי הכובש של כוכב הלכת באג'ור, וכמו כן שימש כמפקד תחנת החלל חלל עמוק 9 (שאז כונתה בשמה הקרדאסי "טרוק נור").
כאשר הקרדאסים נאלצו לסגת מבאג'ור, דוקאט הורד בדרגה ל"גול" (המקבילה לקפטן).
בשל הרקע שלו כקצין הבכיר ביותר בצבא הכיבוש האכזרי, הופעותיו המוקדמות של דוקאט נעו בין תפקיד של אנטי-גיבור לבין תפקיד של אנטגוניסט.
בהופעת הבכורה שלו בפרק הפיילוט "Emissary", הוא מגיע עם ספינת מלחמה קרדאסית אל חלל עמוק 9, ודורש מהמפקד הטרי של תחנת החלל מטעם צי הכוכבים בנג'מין סיסקו כי יעביר לרשותו את אחד מכדורי הנבואה הבאג'וריים שנתגלו לאחרונה.
בפרק "Cardassians" דוקאט נמצא במרכזה של מזימה הנחשפת על ידי אויבו, הגולה הקרדאסי אילם גארק וד"ר ג'וליאן באשיר.
בפרק "Civil Defense" הוא מנסה לסחוט את הצוות של חלל עמוק 9, כאשר תוכנת מחשב מתקופת הכיבוש, המיועדת לדכא מרד של עובדי כפייה באג'ורניים, מופעלת בטעות.
דוקאט משתף פעולה עם דמויות קציני צי הכוכבים העיקריות של חלל עמוק 9, כנגד קבוצת המורדים "המאקי" בפרקים "The Maquis" ו-"Defiant", וכן נגד הקלינגונים, בפרק "The Way of the Warrior", הפותח את עונה 4.
בעונת 4, בפרק "Indiscretion", דוקאט מתלווה אל קירה נריס בחיפוש אחר ספינת חלל קרדאסית אבודה.
במהלך הפרק מתגלה כי בכוונתו לעלות על עקבותיה של טורה זיאל, בת שנולדה לו מחוץ לנישואיו מפילגש באג'ורנית, במטרה להרוג אותה.
בסופו של דבר, קירה משכנעת אותו לחוס על חייה, והוא לוקח אותה איתו הביתה לקרדאסיה.
בפרק "Return to Grace" מתגלה כי אות קלון דבק בדוקאט, בעקבות השבתה של ביתו הלא חוקית לקרדאסיה, והוא נענש בכך שהוצב לשרת על ספינת משא, ביחד עם זיאל ועם דמאר, סגנו.
בעזרתה של קירה הוא משתלט על ספינת חלל קלינגונית מסוג "ציפור טרף", וחושף בפני השלטון הקרדאסי את התוכניות של האימפריה הקלינגונית.
כאשר הוא מגלה כי למרות כל זאת, הממשלה הקרדאסית עדיין מעוניינת לנהל משא ומתן עם האימפריה הקלינגונית, הוא עורק מן הצבא הקרדאסי ופותח במלחמה של איש אחד כנגד האימפריה הקלינגונית, בהשאירו את זיאל מאחור, על תחנת החלל, תחת השגחתה של קירה.
כ"פורע חוק", דוקאט מסייע לסיסקו, או'בריאן, אודו ווורף לחדור אל האימפריה הקלינגונית, בפרק הפתיחה של עונה 5 - "Apocalypse Rising".
דמותו של דוקאט הופכת לדמות של נבל-על בפרק "By Inferno's Light" מהעונה החמישית, כאשר מתגלה כי דוקאט ניהל משא ומתן על הצטרפותה של קרדאסיה לדומיניון, ותוך כדי כך - הופך למנהיג האיחוד הקרדאסי.
הוא מוביל כוח פלישה משולב של קרדאסים וג'מהדאר, שתופש שליטה על חלל עמוק 9 בפרק סיום העונה - "Call to Arms", ובכך מתחיל בפועל מלחמה בין הפדרציה לבין הדומיניון ומחזיר אותו לתפקידו הקודם, כמפקדה של תחנת החלל.
במהלך העונה השישית, בפרק "Sacrifice of Angels", דוקאט מאבד שוב את הפיקוד על תחנת החלל, ובעוד הקרדאסים נסוגים - טורה זיאל נהרגת לנגד עיניו.
דוקאט עובר משבר נפשי (התמוטטות עצבים), ונשבה בקלות על ידי כוחות צי הכוכבים.
הוא מצליח לברוח ממעצר בפרק "Waltz", כאשר הוא וסיסקו מוצאים עצקמם לבד על כוכב נטוש, לאחר שספינה המובילה אותו למשפט מתרסת.
בטרם הוא נמלט מהמקום, דוקאט נשבע בפני סיסקו כי הוא שונא את כל הבאג'ורנים וכי ינקום בהם.
לצורך כך, דוקאט משתף פעולה עם "רוחות הפא" - אויביהם של נביאי הבאג'ורנים.
הוא מוציא משימוש את "כדורי הנבואה" בהם משתמשים כוהני דת הבאג'ורנים (שרואים בנביאים כאלוהיהם), ובפרק סיום עונה 6, "Tears of the Prophets", הוא הורג את ג'דזיה דקס.
בעונה 7 חוזר דוקאט כראש כת דתית המאמינה ב"רוחות הפא", והוא חוטף את קירה אל מקום מושב הכת.
לאחר שמתגלה שאחת מהמאמינות (הבאג'ורניות) הולידה ילד קרדאסי, דוקאט מנסה לגרום להתאבדות המונית של אנשי הכת, בכדי שהם לא יקומו נגדו, אך קירה חושפת לאנשי הכת שדוקאט לא התכוון להתאבד יחד איתם והוא נמלט ויורד למסתור שוב (בפרק "Covenant").
בפרק "Penumbra" הוא פונה אל דמאר, שיעזור לו למצוא מנתח פלסטי, שיגרום לו להיראות כמו באג'ורני.
תחת מסווה זה, דוקאט מצליח לשכנע את קאי ווין לחבור אליו, על מנת לשחרר את "רוחות הפא" ממאסרם במערות האש של באג'ור (בפרק "Strange Bedfellows").
קאי ווין מסכימה, ומשתפת איתו פעולה, גם כאשר היא מגלה את זהותו האמיתית, בפרק "The Changing Face of Evil".
השניים מוציאים לפועל את מזימתם בפרק הסיום של הסדרה "What You Leave Behind", שבו "רוחות הפא" בוחרות בדוקאט להיות השליח שלהם, ולא בקאי ווין.
סיסקו, השליח של הנביאים, מגיע למערות על מנת לעצור את דוקאט, ובעצתה של ווין - הוא דוחף את עצמו אל עבר דוקאט, המושלך ביחד עם הספר הקדוש של "רוחות הפא" אל תוך מערות האש הבוערות, ובכך - דוקאט נאטם בתוך המערות, עם "רוחות הפא", לנצח.
בעונה השנייה של מסע בין כוכבים: פיקארד מוצג ציר זמן חלופי בו גנרל ז'אן-לוק פיקארד מהקונפדרציה של כדור הארץ הרג את דוקאט בקרב ביערות אית'יה בתאריך לא ידוע לפני 2401 ולימים הציג לראווה את גולגולתו ופגיונו של דוקאט בחדר המזכרות בביתו.
דוקורה (בבלארוסית: Дукора; בפולנית: Dukora; ביידיש: דוקאָר) הוא כפר במחוז מינסק שבבלארוס, בו התקיימה עד השואה קהילה יהודית.
דוקורה נזכר מהמאה ה-16 כיישוב בבעלות משפחות אצולה.
בחלוקת פולין הראשונה בשנת 1793 נכלל הכפר בשטח האימפריה הרוסית.
בשנת 1880 הוענק ליישוב מעמד עירוני, ובשנת 1924 הוחזר למעמד של כפר.
בין מלחמות העולם חיו בכפר כ-500 יהודים, ופעל בו בית ספר יידי.
עם כיבוש הכפר בידי הגרמנים במבצע ברברוסה, שדדו הגרמנים את רכוש יהודיו.
באוקטובר 1941 רוכזו יהודי הכפר בגטו קטן שהוקם בו, ובנובמבר 1941 רצחה יחידת ס"ס את כ-300 עד 400 היהודים שנותרו בו.
לאחר מכן, ערכו הגרמנים מצוד אחר יהודים שהסתתרו ביישוב.
דוקום () היא עיר במחוז פריסלנד שבהולנד.
ביצוריה של העיר השתמרו היטב.
האירוע הידוע ביותר בהיסטוריה של דוקום הוא הרצח של בוניפציוס הקדוש ב-754. ב-1214 הטיף בדוקום אוליבר מקלן ליציאה למסע הצלב החמישי והעיר שלחה כוח שהצטרף למסע.
חצי הסהר שמופיע בסמל העיר מתייחס לאירוע זה.
ב-1298 הוענקו לדוקום זכויות העיר שלה.
ב-1572 היא נבזזה על ידי הספרדים לאחר שהיא הצטרפה למרד ההולנדי.
ב-1597 נוסדה בדוקום האדמירליות של פריסלנד, אך ב-1645 היא עברה להרלינגן.
במאה ה-16 נבנתה כנסייתה מרטין הקדוש (Sint-Martinuskerk).
ב-1610 נבנה בניין העירייה של דוקום.
ב-1871 נבנתה הכנסייה על שם בוניפציוס הקדוש וב-1934 נבנתה הקפלה על שמו.
ב-1901 חוברה דוקום לרשת הרכבות הארצית ושירותי נוסעים ומטען פעלו לסירוגין עד לשנות השבעים.
דוקום היא נקודת הפנייה של מרוץ ההחלקה על הקרח באורך של 200 ק"מ הידוע בשם מסע 11 הערים.
המשתתפים במרוץ המגיעים לדוקום פונים בחזרה לכוון לייוורדן.
בעיר פעילות שתי קבוצות כדורגל.
דוקותיים היא סדרת רשת דוקומנטרית שבועית של כאן תאגיד השידור בבימויו של יוצר הסדרה, איתי אשר.
הסדרה שמה במרכזה ישראלים שסיפורם לרוב לא נשמע בתקשורת.
סיפורם האישי של הגיבורים מועבר ללא קריינות.
דוקותיים היא הסדרה הראשונה שיצר תאגיד השידור כאן וסדרת הרשת הדוקומנטרית הראשונה בישראל, ועלתה לראשונה באפיקי הדיגיטל של "כאן" באפריל 2016 טרם סגירת רשות השידור.
שם הסדרה נובע מהתכנון שכל פרק יארוך שתי דקות, אך עם חלוף הזמן התארכו הפרקים לעד 10 דקות.
סגנון הסיקור משלב בין העיתונות הדיגיטלית הקצבית לעיתונות גונזו בה הכתב נטמע בחוויית הסובייקט המסוקר ולרוב חושפת את העיתונאי למצבים קיצוניים, מסוכנים או מרגשים.
טכניקת צילום הסדרה שמה דגש על אסתטיקה ויזואלית ואתרי הצילום נבחרים באופן שנותן ייצוג מגוון מהחרמון ועד אילת, כולל מעבר לקו הירוק.
שניים מהפרקים צולמו בפראג, צ'כיה.
הנושאים העיקריים בהם עוסקת הסדרה הם: תופעת אינטרנט, ליגליזציה של קנאביס, דמויות שאינן פוליטיקלי קורקט או שנמצאות בשולי החברה, טכנולוגיה והמפגש שלה עם העולם הישן, מוזיקה, ספורט אקסטרים, מוות, מגדר, החברה הערבית, אמנים, אקטיביסטים, מיניות והתמודדות עם נכות.
הפרקים שונים זה מזה באופיים בהתאם לאופי הגיבור.
מנהלת אגף עברייני מין בכלא מעשיהו - לבנה אלמקייס, היא שם בשביל להזכיר להם שהם לא הקורבן
חבר ההגנה הוותיק ביותר - אלכס זילוני, בן 106
טועמת קנאביס - עדינה ולרשטיין, בת 60, מסייעת להחליט האם לפתח את זן קנאביס מסוים
דוגמנית נשק - אורין ג'ולי, אחרי השירות הקרבי הפכה לדוגמנית נשק
מתכנן מסגדים - המהנדס חוסני קטאוי מתכנן מסגדים הגורמים לאדם לחוש קטן מול אלוהים
ארטעזאכן - גיא קפלן, נותן חיים לזבל על ידי אמנות
החוצפה - ליאור ברוקס, המתאבק המקצועי הישראלי שינצח בכל מחיר עם תרגילים כמו 'המרפק של העם הנבחר' ו'בעיטת הקרב מגע'.
הפרק הראשון בסדרה שצולם בחו"ל
פעיל בארגון להב"ה - צבי יהודה, בן 19, מבת ים, אחראי אזור המרכז, במצעד הגאווה בירושלים
שחקן פורנו גאה - עדן רוזנפלד, בן 30, סצנת סרטי הפורנו הגאה בישראל מרגשת אותו
איב אנד ליר - סיבוב הופעות עם הצמד לפני הפריצה הגדולה
בעקבות הצלחת הפורמט נוצרו סדרות בת המתמקדות בנושאים ספציפיים:
ירושלמים - דמויות מפתח בירושלים
התמודדות - חוויות התמודדות עם נכות
it's complicated - מורכבויות במערכות יחסים זוגיות
יציאה - תופעות בחיי הלילה של ישראל
דוקותיים Tech - סיפורים על עולם ההייטק הישראלי
דוקותיים בסלון - יוצר הסדרה איתי אשר מארח דמויות "דוקותיים" מהעבר
דוקותיים - יומן מלחמה - אירועים דמויות סיפורים בעקבות ה-7 באוקטובר 2023 ומלחמת חרבות ברזל.
זוכה פרס האקדמיה לקולנוע וטלוויזיה 2023.
דוקטור אייבו רובוטניק , הידוע יותר בכינויו דוקטור אגמן , הוא דמות בדיונית והאנטגוניסט הראשי בסדרת משחקי הווידאו "סוניק הקיפוד" של חברת סגה.
דוקטור אגמן הוא מדען מטורף ואויבו המושבע של סוניק הקיפוד.
הדמות נוצרה על ידי נאוטו אושימה, שיצר אותו כאחת מהאפשרויות לעיצוב הקמע החדש של החברה.
דוקטור אגמן הופיע כמעט בכל משחקי הווידאו בסדרת "סוניק הקיפוד" מאז הופעתו הראשונה ב-1991, ובנטסף לכך הופיע גם בחוברות קומיקס, בסדרות טלוויזיה ובסדרת סרטי קולנוע המבוססים על סדרת המשחקים.
בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע מי יהיה הקמע של החברה.
לתחרות הוגשו מספר הצעות, בהן קנגורו, ארנב, ארמדיל, קיפוד, וסקיצה של תאודור רוזוולט בפיג'מה.
הקיפוד ניצח, והפך לסוניק, ואילו הסקיצה של רוזוולט שימשה בסיס לדמותו של אגמן.
דוקטור אגמן מאופיין באובססיה כלפי סוניק וחבריו.
יצוגו במשחקים לרוב ילווה ברובוטים בדמותו.
בהשוואה לסוניק הוא מגושם ואיטי מה שמייצר ניגוד לסוניק המהיר.
דוקטור אגמן גר במעבדה שנמצאת בעולמו של סוניק, יחד עם שני עוזריו הרובוטים, אורבוט וקיובוט (בסדרה "סוניק X", עוזריו הם בוקו ודקו, רובוטים מסוג אחר, אשר אינם מופיעים בסדרת הסרטים).
אבו נסר שמס אל-מֻלכ דוקאק (ابو نصر شمس الملک دقاق; מת ב-8 ביוני 1104) היה השליט הסלג'וקי של דמשק משנת 1095 עד לשנת 1104.
דוקאק היה בנו של תותוש הראשון השליט הסלג'וקי של סוריה ואחיו של רידואן האמיר של העיר חלב.
בשנת 1078 שלח הסולטאן מלכשאה הראשון את תותוש לכבוש את סוריה ואת האזורים הסמוכים מידי האמירים תוך שהוא מנהל מלחמה מול צבא של השושלת הפאטמית שמרכזה היה בקהיר.
במותו של מלכשאה בנובמבר 1092 החל מאבק על ירושת השלטון.
במהלך המאבקים והעימותים כבש תותוש את מוסול, חלב ודיארבקיר.
בשנת 1094 פלש תותוש, מלווה בבנו דוקאק, למערב איראן בקרב מכריע בסמוך לעיר ריי מול יריבו על ירושת מלכשאה, הוא נהרג על ידי כוחותיו של בן דודו, הטוען לכתר ברקירוק ב־25 בפברואר 1095.
משנודע לרידואן על מות אביו הוא חזר לחלב ותבע את השלטון בסוריה.
במהלך שנועד לחזק את מערכת הבריתות עם אמירים מקומיים הוא נשא לאישה את בתו של שליט אנטיוכיה יגי-סיאן , ובתמורה הכיר הלה ברידואן כעל אדונו.
במהלך נוסף להבטיח את שלטונו הוא ציווה על רציחתם של שני אחיו, אבו טאליב ובחרם.
דוקאק הצליח להימלט לדמשק והקים שם אמירות עצמאית.
דוקאק זכה לתמיכתו של יגי-סיאן, לכאורה וסאל של רידואן ושל אילגזי מושל ירושלים הסלג'וקי.
מסכת התככים והעימותים בין השליטים הסלג'וקים פסקה זמנית עם הופעתם של צבאות מסע הצלב הראשון אל מול חומות אנטיוכיה.
עם זאת חילוקי הדעות והעוינות בין הסלג'וקים מנעו מהם את האפשרות להילחם באופן יעיל מול הצלבנים.
הצלבנים השקיעו מאמץ ניכר לתפוס את השטח סביב אנטיוכיה, לטהר אותו מכיסי התנגדות מוסלמים ולהפוך את האזור למקור מזון עבורם.
אטיין השני, רוזן בלואה כתב לאשתו במרץ 1098 כי הם הצליחו לכבוש ולהחזיק 165 ערים ומבצרים באזור העיר.
תהליך זה הונע לא רק על ידי הצורך למצוא מזון ולאסוף אספקה, אלא גם היה בחלקו פרי יוזמה פרטית של אצילים במחנה הצלבני, שרצו לחפש ביזה ולהשתלט על נחלאות במזרח, והוא יצר למעשה את הבסיס הגאוגרפי להקמת נסיכות אנטיוכיה לאחר תום המצור.
במקביל למזון שנאסף באזור אנטיוכיה, הגיעה למחנה גם אספקה שנשלחה על ידי נסיכים ארמניים ונזירים ממנזרים בצפון סוריה.
אולם בדצמבר הגיע הרעב במחנה הצלבני לממדים, שאילצו את הצלבנים לשלוח כוח גדול תחת פיקודו של בוהמון ושל רבר השני מפלנדריה לפשיטה ארוכת טווח הרחק מהעיר.
ב-31 בדצמבר הופתע הכוח הצלבני, כשנתקל באזור ג'בל סומק בצבאו של דוקאק שליט דמשק, שהיה בדרכו להסיר את המצור מעל אנטיוכיה.
הצבא המוסלמי לא הצליח לנצל את יתרון ההפתעה, ונפוץ לכל עבר בלחץ ההסתערות של הפרשים הכבדים הצלבנים.
ההיתקלות נסתיימה ללא הכרעה - הצלבנים, שספגו אבדות ואיבדו את שללם, נאלצו לחזור לאנטיוכיה ללא אספקה, ואילו הצבא של דמשק נסוג כלעומת שבא מבלי שניסה להסיר את המצור הצלבני.
בקיץ 1098 הצטרף דוקאק לכרבוגא האתאבג של מוסול בניסיון נוסף להסיר את המצור מעל אנטיוכיה ולהשמיד את הצבא הפולש.
השתתפותו של דוקאק בצבא הסלג'וקי המאוחד הבליטה את היעדרו רידואן מחלב שחשש מכרבוגא יותר מהצלבנים.
תומאס אסברידג' מעריך כי הצבא המוסלמי היה בן למעלה מ 35,000 חיילים.
ביום 4 ביוני הופיעו גדודי החלוץ של הצבא המוסלמי אל מול חומות אנטיוכיה, עם הופעתם נטשו הצלבנים את המצודות מלרגרד ומגדלו של טנקרד.
ביום 5 ביוני חצה הגוף העיקרי של הצבא המוסלמי את גשר הברזל תקף והרג את חיל המצב הצלבני הקטן שהגן על המעבר.
הצבא הצלבני כלל יחידת פרשים קטנה יחסית - מאחר שרוב הסוסים מתו או נשחטו למאכל בעת המצור, ובניגוד לטקטיקה הפרנקית הרגילה היה רוב הכוח הצלבני מושתת על חיל רגלים.
למרות נתוני הפתיחה הקשים ובעיקר עליונות מספרית מוסלמית עמדו לצד הצלבנים מספר גורמים טקטיים אותם הם ניצלו בצורה הטובה ביותר: הצבא המוסלמי היה פרוס לאורך חומות אנטיוכיה והתקשה לרכז כוחות.
וחמור מכך - הצבא המוסלמי היה מפולג מאוד וכרבוגא הצליח להביא את האמירים המוסלמיים שתחת פיקודו למרדנות, על פי מקורות מוסלמים של התקופה שררה במחנה המוסלמי אווירה רעה ונכונות לערוק משדה הקרב ברגע האמת.
ביום 28 ביוני יצא הצבא הצלבני מתוך שער הגשר, בחסות הנהר התקיפו הקשתים הצלבנים את טבעת המצור המוסלמית וזמן קצר לאחר מכן פרצו הגדודים הצלבניים מהשער, חצו את הנהר ופנו לכוון דרום בתנועה חצי מעגלית.
מיד לאחר הקרב נכנע חיל המצב שבמצודה והעיר כולה עברה לידי הצלבנים.
דוקאק הצליח לחזור בשלום משדה הקרב אך גילה כי חלקים מתחום שלטונו נתפסו על ידי וסאלים מורדים שניצלו את העדרו ואת השמועות על תבוסת הצבא הסלג'וקי והכריזו על עצמאותם.
דוקאק המשיך, ללא הצלחה, להתנגד להתפשטות שליטי נסיכות אנטיוכיה ושליטי ממלכת ירושלים אל שטחי הג'זירה.
בשנת 1103 כבש דוקאק את חומס.
דוקאק חלה בשנת 1104, ובעצת אמו מינה את האתאבג שלו טוגתכּין כעוצר לבנו הקטין תותוש השני.
דוקאק מת ב־8 ביוני אותה שנה, יורשו תותוש מת אף הוא וטוגתכּין הפיל עד מהרה את שושלת דוקאק ושלט בדמשק תחתם.
דוקומנטום היא פלטפורמה לניהול תוכן ארגוני, הנקראת על שם חברת התוכנה שפיתחה אותה.
כיום, תחזוקת המערכת נעשית על ידי חברת OpenText.
מטה החברה ממוקם בווטרלו, אונטריו, קנדה.
חברת דוקומנטום הוקמה ביוני 1990, על ידי הווארד שאו (Howard Shao) וג'ון ניוטון (John Newton).
החברה הוקמה על מנת לסייע לארגונים לנהל מידע שאין לו מבנה נתונים רשמי - מסמכים, תמונות, שמע, וידאו.
תחילה, שיתפה דוקומנטום פעולה עם חברת זירוקס (Xerox) ויחד הן פיתחו מערכת לאחסון, וניהול ידע לחברת התעופה בואינג ולחברת התרופות סינטקס פיתחו תהליך אוטומטי שיסייע בתהליך הרכבת תרופות חדשות (NDA).
בשנת 1993, הציגה החברה את מערכת לניהול המסמכים האלקטרוניים שלה.
בתאריך 5 בפברואר 1996, הונפקה דוקומנטום בבורסה לניירות ערך בניו יורק תחת הסימון DCTM.
בשנת 2000, הציגה החברה את הפלטפורמה הראשונה שלה Documentum 4i.
בשנת 2002, הציגה החברה את Documentum 5 ומתגה אותה כפלטפורמה אחידה לניהול תוכן ארגוני (ECM), הפלטפורמה סיפקה יכולות משולבות של ניהול תהליכים עסקיים (BPM) וכן כלים לניהול תוכן בארגון מבוזר.
בחודש דצמבר 2003 הודיעה חברת EMC על רכישת חברת Documentum תמורת 1.7 מיליארד דולר.
בתאריך 23 בינואר 2017, הודיעה חברת OpenText על רכישת פלטפורמת Documentum מחברת EMC תמורת 1.62 מיליארד דולר.
Documentum Server - שרת תוכן, מסד נתונים ומקום לאחסון קבצים.
Documentum Clients - ממשק משתמש בהתאמה אישית.
Documentum xCP - פלטפורמת לפיתוח אוטומציה של תהליכים עסקיים.
Webtop - ממשק מבוסס דפדפן המספק גישה לשירותי Documentum.
Documentum D2 - ממשק משתמש בהתאמה אישית המשפר את הפרודוקטיביות של ניהול התוכן.
My Documentum - שירות ניהול תוכן וגישה למידע בתוך מערכות הארגון.
דוקטור ג'ון דוליטל הוא הדמות המרכזית בסדרת ספרים שכתב הסופר האנגלי יו לופטינג.
דוקטור דוליטל הוא רופא הנזנח על ידי לקוחותיו האנושיים בעקבות מנהגו לאסוף בעלי חיים חולים למרפאתו ולטפל בהם.
הוא מגלה כי הוא בעל כישרון מיוחד לטיפול בבעלי חיים ואף מצליח ללמוד את שפתם ולדבר איתם.
במסגרת הרפתקאותיו הוא נתקל לעיתים קרובות בבעלי חיים כלואים: בחנויות חיות מחמד, בקרקסים וכדומה.
הוא אף מוציא את פרוטותיו האחרונות כדי לרכוש את בעלי החיים מבעליהם ולשחררם, או על הקמת מקומות מרגוע ומחסה לבעלי חיים מזדקנים (למשל לסוסי כרכרה).
דוליטל בז לחלוטין לכסף וטוען בכל הזדמנות כי "הכסף הוא מטרד בלבד".
בספרי ההמשך שבסדרה אף הופך דוליטל לנטורליסט ומנצל את היכולת שלו לתקשר עם בעלי החיים לשם הבנת הטבע וההיסטוריה של העולם.
הספר הראשון בסדרה, "עלילות דוליטל הרופא", נכתב כמכתבים מאוירים על ידי לופטינג לילדיו בעת ששירת כקצין בחפירות בצרפת ובפלנדריה בזמן מלחמת העולם הראשונה.
מאוחר יותר, ב-1923, אמר לופטינג כי שלח את המכתבים לילדיו בעת שהחדשות מהחזית היו נוראות מדי או משעממות מדי, וכי המקור לסיפור נולד מכך שהתרשם מהתנהגות הסוסים והפרדים תחת האש בחזית וכך חשב על דמותו של רופא דמיוני שיטפל בחיות, בניגוד לחוסר הטיפול המוחלט ממנו סבלו בהמות פצועות בשדה הקרב:
1950 - דוקטור דוליטל והכנרית הירוקה
שני הספרים האחרונים ברשימה יצאו לאור לאחר מותו של לופטינג מחומר שנמצא בעזבונו.
הרקע לסיפורים הוא התרבות האנגלית של התקופה הוויקטוריאנית (סוף המאה ה-19).
בסיפורים, מתגורר דוקטור דוליטל בעיירה הדמיונית "Puddleby-on-the-Marsh" אשר תורגמה לעברית כ"מדמנה בגיא השלוליות".
יש לו, לרופא, ידיד אנושי אחד - מוכר מזון לחתולים וידידים רבים מבין בעלי החיים.
הבולטים בבעלי החיים, אשר מלווים בקביעות את דוליטל, הם: התוכית פולינזיה, גב-גב החזיר, ג'יפ הכלב, דב-דב הברווז, טו-טו הינשוף, צ'י-צ'י הקוף ודחיק-סליק - בעל החיים הדמיוני בעל שני הראשים.
ג'ון דוליטל - בדמותו של ג'ון דוליטל מגולמות דמות הגיבור והאנטי גיבור.
הוא עמל קשות להציל ולרפא בני אנוש ובעלי חיים, ומצד שני הוא טיפוס אקסצנטרי אשר אינו מוצא עניין רב בתחומים אחרים ואף בעל נטייה להסתבכויות ולנפילות מיותרות (מה שכמובן מביא להרפתקאות חדשות).
גם איוריו של לופטינג מציירים אותו כטיפוס עגלגל הרחוק מדימוי הגיבור הנאה והספורטיבי.
שמו - Dolittle (להבדיל מהאיות הרגיל לשם: Doolittle), "עשה מעט", מציין אולי את משנתו, לענות לצורכי הפרט והציבור מתוך צניעות ולא להתיימר לפתור את בעיות העולם כולו.
פולינזיה - התוכית פולינזיה היא הבולטת מבין בעלי החיים, הן בשכלה והן במעשיה.
היא זו אשר מלמדת את דוליטל את שפת החיות והיא זו אשר מצילה את הרופא וחבורתו מן הצרות אשר פוקדות אותם.
המחבר אף שם בפיה הערות סרקסטיות והומוריסטיות לגבי טיבן של דמויות מסוימות ואף של מזג האוויר האנגלי.
גב-גב - החזיר נושא על גבו את דמות הנהנתן הילדותי.
בכל מקום הוא תר אחרי אוכל ומקום מנוחה נוח וכך מכניס את החבורה כולה לצרות.
כשאלו מגיעות, הוא נוטה להתעייף, לפרוץ בבכי ולחשוש מכל איום פיזי.
ביקורת על דמותו של דוליטל
בשנות ה-60 וה-70, בעת שגברה המודעות החברתית בארצות הברית לזכויות האפרו אמריקאים, טענו מבקרים מסוימים כי הטקסט בספריו של לופטינג נגוע בגזענות.
טענה זו הסתמכה בייחוד על שרטוט דמותו של "הנסיך בומפו" - בנו שחום העור של מלך ג'וליגינקי.
בספר הראשון בסדרה מבקש הנסיך מדוקטור דוליטל כי ישנה את צבע עורו ללבן וזאת, אחרי שאשה לבנה, היפהפייה הנרדמת לטענתו של בומפו, דחתה אותו רק בשל צבע עורו.
בומפו, העסוק רוב יומו בקריאת ספרי אגדות, משורטט כדמות ילדותית, תמהונית ואף טיפשה והוא זוכה אמנם להתייחסות מכובדת ורצינית מצד הרופא אך ללעגן של חיותיו.
הימצאות המילים Coon ו-Nigeress בטקסטים של לופטינג חיזקה, לדעת המבקרים, את טענתם לגזענותו וגם לגבי דמויותיהם של שחורי העור באיוריו של לופטיג, שליוו באופן קבוע את ספריו, נטען כי הן גרוטסקיות ומעליבות.
לופטינג אף הואשם בכך שכמו רודיארד קיפלינג, ספריו מייצגים את הקולוניאליזם הבריטי.
אמנם מתברר בספרי ההמשך כי בומפו הוא בוגר של אוניברסיטת אוקספורד וניכרת אף חיבתו של הסופר לבומפו וכי דמותו משורטטת בהומור.
אולם, לדעת המבקרים, היה על לופטינג להציג דמות שחומת עור אינטליגנטית ומצליחה כדי לאזן את התמונה.
מחנכים בארצות הברית אף העלו את השאלה האם ראוי שילדים יחשפו לספרי דוליטל בעקבות ביקורת זו.
ואכן, במהדורות שיצאו באותן שנים שונו הקטעים שנגעו לנסיך בומפו והפכו את דמותו לנלעגת.
אפילו במהדורה מיוחדת שיצאה לכבוד ציון 100 שנים להיוולדו של לופטינג, ב-1986, שוכנע בנו, כריסטופר לופטינג, להסכים לכך שחלק מהאיורים יוצאו מן המהדורה וכי ישונו סיפור "היפהפייה הנרדמת" וסיפור "התלבושת הפנטסטית" (מ"מסעותיו של דוקטור דוליטל") הנוגעים לבומפו.
באותן שנים, פג קסמם של ספרי דוליטל בארצות הברית וממילא הפסיקו לצאת מהדורות חדשות של הספרים.
כריסטופר לופטינג נלחם בביקורת על אביו וטען כי: "יו לופטינג היה נעלב מהרעיון שחלק כלשהו מעבודתו יכול לפגוע והיה אז הראשון לעשות את השינויים בעצמו...
המסר שיו לופטינג שלח באמצעות ספריו היה כזה של כבוד לחיים ולזכויות של כל מי שחולק את הגורל המשותף של עולמנו."
מאז נכתב הספר הראשון ב-1920, עובדו דמותו ועלילותיו של ג'ון דוליטל למספר מדיומים:
ב-1928 יצא סרט אנימציה שחור-לבן בן 25 דקות "Dr.
Dolittle und seine Tiere" (ד"ר דוליטל ובעלי החיים שלו), בהפקה שווייצרית שביימה הבמאית הגרמנית לוטה רייניגר.
את המוזיקה לסרט הלחינו קורט וייל, פאול הינדמית ופאול דסאו.
ב-1967 יצא סרטו של הבמאי ריצ'רד פליישר, דוקטור דוליטל, בכיכובו של רקס הריסון.
הסרט היה כישלון מסחרי מהדהד, בייחוד בגלל מורכבותו הטכנית שדרשה תקציב גבוה.
הפסקול שהכיל שירים שנכתבו על ידי לסלי בריקוס זכה להצלחה.
סיפור הסרט הכיל הרפתקאות מתוך מספר ספרים שבסדרת דוקטור דוליטל.
שירי הסרט יצאו בישראל על תקליט בגרסה עברית, כשאת תפקיד הרופא ממלא שייקה אופיר.
בשנת 2016 קטעים מקוריים מהסרט הוצגו בסוג של הופעת אורח בסדרה המונפשת משפחת סימפסון.
ב-1968 שר אריק איינשטיין באלבומו מזל גדי את השיר "האדון הרופא" למילים וללחן של שלום חנוך.
ב-1970–1972 סדרת סרטים מצוירים לילדים שהוקרנה אף בטלוויזיה הישראלית בשנותיה הראשונות.
ב-1986 יצאה הצגה של דוקטור דוליטל שבה כיכבו בין היתר גדי יגיל ואיילת לוין.
ב-1998 יצא סרט לקולנוע שנשא גם הוא את השם "דוקטור דוליטל" בכיכובו של אדי מרפי.
סרט זה שאל את כישוריו של דוליטל בהבנת שפת החיות, אך העלילה בו מתרחשת בסן פרנסיסקו ודמיונה לעלילותיו המקוריות של רופא החיות הוא קלוש.
ב-2001 יצא סרט המשך לקולנוע, גם הוא בכיכובו של אדי מרפי, בשנים 2006, 2008 ו-2009 יצאו סרטי המשך ל-DVD בשם דוקטור דוליטל 3, דוקטור דוליטל: זנב לאריות ודוקטור דוליטל: לאקי שווה מיליונים, והפעם את מקומו של מרפי תפסה קיילה פראט שגילמה את מאיה, בתו של דוליטל.
בשנת 1999 העלה תיאטרון צוותא בשיתוף לירן הפקות בתל אביב מחזמר לילדים על פי כתיבה, בימוי ופזמונים של דני שגב ושיחקו בו גדי יגיל, קרן שמש, וזהר סדן.
בשנת 2004 עלה מחזמר נוסף בהפקת צח-כרמלי הפקות וחברים הפקות ובכיכובם של נתן נתנזון ,דנה מרמור, וסער בדישי.
בשנת 2020 יצא לאקרנים סרט בשם "דוליטל", בכיכובם של רוברט דאוני ג'וניור ואנטוניו בנדרס ובדיבובם של טום הולנד, ראמי מאלק ואמה תומפסון.
כיוון שמדובר בספרים לילדים יצאו במשך השנים נוסחאות מקוצרות רבות של ספרי דוליטל השונים.
בין התרגומים המלאים ניתן לציין:
"דוליטל הרופא ומאורעותיו", תרגם אברהם סולודר, הוצאת עולם הילדים, 1929 ו-תשט"ז
"הקרקס של דוליטל הרופא", תרגם משה יחיאל בר און, הוצאת אמנות, 1946
"הזירנדה של דוליטל הרופא", תרגם משה יחיאל בר און, הוצאת אמנות, 1954
"גן החיות של דוליטל הרופא", תרגם משה יחיאל בר און, הוצאת אמנות, 1956
"דוליטל הרופא על הירח", תרגמה מרים ארן, הוצאת אמנות, 1961
"דוליטל הרופא חוזר מן הירח", תרגמה מרים ארן, הוצאת אמנות, תשכ"ו
"עלילות דוליטל הרופא", תרגמה זהר שביט, הוצאת מסדה, 1975
"דוקטור דוליטל והכנרית הירוקה", תרגמה ענבה קנטור, הוצאת עם עובד (ספרית דן חסכן), 1970
"דוקטור דוליטל והאגם הנעלם", תרגמה ענבה קנטור, הוצאת עם עובד (ספרית דן חסכן), תשל"ב ו-1975
"הרפתקאות דוקטור דוליטל", תרגם אוריאל אופק, הוצאת מ.
"דוקטור דוליטל המלך", תרגם אוריאל אופק, הוצאת מ.
"מסעות דוקטור דוליטל", תרגם אוריאל אופק, הוצאת מ.
"ספורו של דוקטור דוליטל", תרגמה חנה לבנת, הוצאת מחברות לספרות, 1998
"סיפורו של דוקטור דוליטל", תרגמה עטרה אופק, סדרת הרפתקה: סופרים מתרגמים קלאסיקה, הוצאות מודן ואוקיינוס, 2013
זוידברג , המכונה לעיתים קרובות רק זוידברג, הוא דמות בדיונית בסדרת הטלוויזיה המונפשת פיוצ'רמה.
הדמות נוצרה במקור על ידי מאט גריינינג ופותח על ידי גריינינג ודייוויד אקס.
הדמות הוצגה לראשונה בפרק של הסדרה ששודר בשנת 1999.
זוידברג הוא מהדמויות הראשיות בסדרה והוא מדובב על ידי השחקן בילי וסט.
זוידברג משמש כרופא צוות חברת המשלוחים הבין-פלנטרית "פלאנט אקספרס" אשר בה מתמקדת עלילת הסדרה.
זוידברג הוא חייזר דמוי לובסטר מכוכב הלכת דקפוד 10, אשר נודע במיוחד בשל כישורי הרפואה הגרועים שלו, התנהגותו המוזרה וחוסר המזל הקומי שלו.
למרות שהוא הרופא של צוות הפלאנט אקספרס, בפועל אין לו ידע רב ברפואה, ובמיוחד אין לא בכל הנוגע לאנטומיה האנושית.
זוידברג מהווה לעיתים רבות מושא ללעג עבור עמיתיו למקום העבודה.
עם זאת, הוא גם מתואר כבעל כוונות טובות וכיצור ידידותי.
זוידברג הוא חייזר דמוי לובסטר עם שלד חיצוני ורוד אדמדם, פה עם מחושים רבים ומקור.
יש לו גפיים מרובות, כולל טפרים דומים לאלו של לובסטר, אשר בהם הוא משתמש למטרות שונות, לעיתים רבות באופן מגושם.
זוידברג מגיע מכוכב הלכת "דקפוד 10" בו מינו האמפיבי, אשר מכונים "דקפודים" (Decapodians), הוא השולט.
לאחר שנגוז חלומו להיות שחקן החל לעבוד כרופא בחברת המשלוחים הבין-כוכבית "פלנט אקספרס", בה עובדים שאר גיבורי הסדרה.
זוידברג מתואר פעם אחר פעם כשרלטן ורופא לא מוצלח, וכן כעני רעב ללחם וחסר כישורים חברתיים וביטחון עצמי.
כרופא של צוות הפלאנט אקספרס תפקידו העיקרי של דוקטור זוידברג הוא לטפל בצרכים הרפואיים של חברי הצוות, משימה בה הוא נכשל באופן עקבי.
חוסר הידע שלו ברפואה מהווה בדיחה חוזרת ונשנית לאורך כל הסדרה, כאשר לרוב זוידברג לא מצליח להבין את האנטומיה האנושית ועל כן מציע טיפולים מוזרים ולא נכונים.
למרות מגרעותיו הוא ממשיך להיות חבר בצוות הפלאנט אקספרס, בין היתר בשל רחמים ובשל נכונותו לעבוד בשכר מועט או ללא שכר.
מנהגו של זוידברג לדבר על עצמו בגוף שלישי, ובנוסף הוא מפגין מאפיינים המתאימים במידה מסוימת לסטריאוטיפ היהודי - דבר המביא לקונפליקט עם היותו חיה לא כשרה.
במהלך הסדרה זוידברג משמש פעמים רבות כמקור לבדיחות על חשבונו שלו - בעודו מבכה את מר גורלו או מבצע מעשים טפשיים.
בין הבדיחות החוזרות הנפוצות בסדרה ניתן למנות את נטייתו לאכול כל דבר, גם אם מדובר בזבל או אוכל שנפל על הרצפה, וכן רצון עז להשתלב ולהתקבל על עמיתיו לעבודה עד כדי השפלה או אשליה עצמית.
דוקטור דום הוא דמות בדיונית של נבל-על המופיעה בחוברות הקומיקס ביקום מארוול קומיקס.
דמותו הופיעה לראשונה בחוברת Fantastic Four #5 מיולי 1962, ונוצרה על ידי הכותב סטן לי והמאייר ג'ק קירבי.
דום הוא שליט אומת לאטבריה הבדיונית.
משמש כאויבם המושבע של ארבעת המופלאים, אם כי נלחם לעיתים נגד ספיידרמן, דוקטור סטריינג', האוונג'רס, אקס-מן, המעניש, בלייד והגולש הכסוף בין היתר.
דוקטור דום הוא האלטר אגו של ויקטור פון דום, מדען מבריק וממציא גאון שנולד לפני מאות שנים, ונשבע לנקום את העוול אשר נגרם להוריו הצוענים.
בבגרותו, ויקטור החל להשתמש באמצעים טכנולוגים ובכישוף כדי לפתח מכשירים מופלאים שיעזרו לו להגן על בני שבטו.
הוא התקבל לאוניברסיטת האמפייר סטייט, שם ניסוי שהשתבש גרם לצלקות על פניו ולסילוקו.
הוא יצר לעצמו חליפה, ונעשה נבל-על.
החל מאוקטובר 2016, דום משמש כאיירון מן ביקום מארוול בעקבות אירועי מלחמת האזרחים השנייה.
דמותו של דוקטור דום מדורגת במקום השלישי ברשימת מאה נבלי-העל הגדולים של כל הזמנים לפי אתר IGN, במקום הרביעי ברשימת מאה הנבלים הגדולים של כל הזמנים לפי מגזין ויזארד וכן במקום ה-25 ברשימת 50 דמויות הקומיקס הגדולות של כל הזמנים לפי מגזין אמפייר.
את דמותו בסרטי הלייב אקשן "ארבעת המופלאים" (2005) ו"ארבעת המופלאים: עלייתו של הגולש הכסוף" (2007) גילם השחקן ג'וליאן מקמהון, בעוד בסרט האתחול "ארבעה מופלאים" (2015) גילם אותו השחקן טובי קבל.
רוברט דאוני ג'וניור יגלם את הדמות בסרטי היקום הקולנועי של מארוול "ארבעת המופלאים: צעדים ראשונים" (2025) ו"הנוקמים: עלייתו של דוקטור דום" (2026).
ויקטור פון דום נולד במחנה צועני סמוך לאומת לאטבריה לורנר וסינתיה פון דום.
אמו נהרגה בהסכם שהשתבש עם מפיסטו, וורנר ברח יחד עם דום.
אביו מת מקור, אך דום שרד.
הוא ביקש ללמוד עוד ועוד על מנת לנקום במפיסטו על מותם של הוריו, ובתגובה לדחייה מצד נערה אותה אהב, הוא מסר אותה לשלישיית שדים תמורת כוחות קסם.
מאוחר יותר, הדקאן באוניברסיטת המדינה איתר את דום והציע לו מלגה.
הוא פגש את ריד ריצ'רדס ובן גרים, ונעשה אובססיבי לבניית מכונה המאפשרת מסע אסטראלי במחשבה כי באמצעותה ינקום במפיסטו.
הוא התעלם מהערותיו של ריצ'רדס כי במכונה יש פגמים, והחל בהפעלתה.
המכונה התפוצצה, מה שצילק את דום קשות וגרם לסילוקו.
זועם, דום האשים את ריצ'רדס בנעשה.
מושפל, דום נדד ברחבי העולם.
בעזרת סיוע מצד תושבי כפר בטיבט, דום יצר לעצמו חליפת שריון רבת-עצמה, כבש את לאטבריה והכריז על עצמו כשליט.
הוא החל להשתמש במשאבי לאטבריה על מנת לנסות להשתלט על העולם, והתעמת לראשונה עם ארבעת המופלאים כאשר החזיק את סוזן סטורם כבת ערובה.
בין היתר, דום הכריח את שאר הארבעה לנסוע בזמן על מנת לשחרר את סוזן.
חוברת לאחר מכן, הוא נראה משתף פעולה עם נאמור נגד הארבעה.
הוא התכווץ לגודל של האטום, שם גילה עולם שלם.
הוא השתלט עליו, והעביר את הארבעה לתוכו.
בעזרת איש הנמלה המקורי, הארבעה הביסו את דום ונחלצו מהעולם הזעיר.
הוא שלח את השלישייה הנוראה - אשר דום העניק להם את כוחותיהם - נגד ארבעת המופלאים, מה שהוביל לכך שדום יגורש לחלל.
הוא נמצא על ידי ראמה-תות, הטוען כי דום הוא אחד מאבותיו.
בהאמינו כי הוא ודום הם אחד, ראמה-תות שלח את דום לכדור הארץ.
שם, דום ניסה להביס פעם נוספת את הארבעה.
לבסוף, הוא הופנט לחשוב כי הרג אותם, והסתלק מהמקום.
בסופו של דבר, ההיפנוט הוסר על ידי מכשף מלאטבריה.
זועם, דום חזר לנקום בארבעה, שאיבדו את כוחותיהם.
הארבעה ודרדוויל הביסו את דום, אשר חזר כאשר הפעיל מניפולציה על מספר נבלי-על לחבל בחתונתם של ריד ריצ'רדס וסוזן סטורם, דום נאבק בגולש הכסוף ניצח בקרב וקיבל את כוחותיו הקוסמיים וגלשנו של הגולש.
עם כוחות אלו, דום יכול היה להביס את הארבעה, אלמלא התערבותו של גלקטוס.
במהלך אירוע "המלחמות הסודיות", הביונדר העביר את דום והארבעה בין היתר לעולם המלחמה שלו.
שם, דום נעשה מנהיג נבלי-העל, אך הובס יחד איתם.
הוא ברח, ובעזרת קלו, החל בבניית מכשיר אשר יעניק לו את כוחותיהם של גלקטוס והביונדר.
הוא רכש את כוחותיו של הביונדר, ולא היה מסוגל לנוח בחשש כי יהרוס את כל יקום מארוול באמצעות חלום אחד בלבד.
הביונדר שרד, ובאמצעות קלו, החזיר לעצמו את כוחותיו.
כמו שאר הגיבורים והנבלים פרט לבן גרים, דום חזר לכדור הארץ.
בעזרת דוקטור סטריינג', דום שחרר את אמו ממפיסטו.
אונסלוט, ולריה והמיולניר, מלחמת אזרחים
כאשר פרנקלין ריצ'רדס נחטף על ידי אונסלוט, דום (אשר ראה בכך הזדמנות לגזול את כוחותיו של אונסלוט) הצטרף לארבעת המופלאים, האוונג'רס והאקס-מן בקרב נגדו.
לאחר שג'ין גריי "כיבתה" את תודעתו של ברוס באנר, הענק הירוק קרע מעל אונסלוט את שריונו, מה שהותיר אותו כאנרגיה אנרגטית טהורה.
לאחר שתור נכנס לתוך אונסלוט, שאר גיבורי העל פרט לאקס-מן נכנסו גם הם לתוכו על מנת להביסו.
דום נגרר לתוך אונסלוט על ידי איירון מן, ונהרג לכאורה עם השאר.
בסוף התגלה, כי דום והגיבורים נשמרו בתוך יקום כיס שנוצר על ידי פרנקלין.
לבסוף, הם הוחזרו לכדור הארץ.
לאחר שסייע לסוזן סטורם בלידתה, דום ביקש לקרוא לבתה בשם ולריה והשאיר לילדה דובי.
פעולה זו תוכננה היטב, וזאת כדי להשתמש בבת ככלי מיסטי.
הוא הובס ומזימותיו סוכלו על ידי דוקטור סטריינג' וארבעת המופלאים, ובעקבות כך נכלא ב"מימד מביוס".
כאשר המיולניר של תור נפל לכדור הארץ, הוא פתח שער מהגיהנום ונתן לדום הזדמנות לברוח.
הוא חזר לשלוט בלאטבריה, שלח את כוחותיו לאתר את המיולניר והתגלה כלא ראוי.
במהלך מלחמת האזרחים ביקום מארוול, ריד ריצ'רדס וגיבורים אחרים הביסו דום-בוטים בניו יורק, אך לא היה ניתן להאשים את דום בכך.
מתוך כוונה לנצל את המשבר, דום ניסה לכרות ברית בין לאטבריה לוואקאנדה, אך נתקל בסירוב מצב הפנתר השחור וסטורם.
לאחר חורבן אטלנטיס, דום הודיע כי לאטבריה תשמש כמקום מפלט לאטלנטים.
כמו כן, הוא ולוקי ניסו להפעיל מניפולציה על תור.
לאחר המלחמה, איירון מן הוביל את האוונג'רס העוצמתיים ללאטבריה, וזאת כאשר גילה כי באחד מלוויניו של דום שכן וירוס ונום אשר שוחרר בניו יורק.
עם מסע בזמן, דום החל מערכת יחסים רומנטית עם מורגן לה פיי בתמורה להדרכה באמנויות מיסטיות.
האוונג'רס העוצמתיים הגיעו והביסו את דום, אשר נכלא באשמת פשעים נגד האנושות.
הוא נחטף על ידי קבוצת "הכוח המופלא" מהעתיד, יחד עם ג'וני סטורם על מנת לשמש כמקור כוח למכונה המופקת מגופו המת של גלקטוס.
דום הרג את מתכננת המזימה, סוזן סטורם מהעתיד.
שלטון אפל, מלחמת האבדון, מסע הצלב של הילדים ונפילת הענקים
לאחר פלישת הסקרול, נורמן אוסבורן גייס את לוקי, אמה פרוסט, נאמור והברדס לקאבאל שלו.
בעקבות כך, דום זכה למעמד חדש וסמכותי אף יותר.
דרקולה עצמו ביקש מדום שיתווך בינו לבין הקאבאל, וזאת כדי שלא יותקף כאשר יפלוש ללונדון.
מורגן לה פיי נסעה ללאטבריה, וזאת כדי לנקום בדום על שלא מילא את חלקו בעסקה ביניהם.
לאחר שהובס נגדה בקרב, דום זכה לעזרת האוונג'רס האפלים וניצל על ידי אוסבורן משיתוק מיסטי.
באמצעות קוביית זמן, דום ביטל את מעשיהם של לה פיי והאוונג'רס האפלים, כאילו שהדבר לא קרה.
כמו כן, הוא הפגין בוז לאוסבורן.
לאחר מכן, דום גילה כי לכידתו על פשעים נגד האנושות תבוטל על ידי אדונו - מרקיז המוות, קלייד וינצ'אם הבן מארץ-807128. וינצ'אם הביע רצון ממעשיו של דום, וציפה כי הוא יהיה שליט כדור הארץ ולא "שליט מדינה קטנה" המובס ללא הפסק על ידי גיבורים כארבעת המופלאים.
בניגוד לדבריו, וינצ'אם הכה את דום, שלח אותו לפליוקן למותו והחל לענות את ארבעת המופלאים.
וינצ'אם לבסוף הובס, ומתגלה כי היריבות בין דום לריד ריצ'רדס נפתרה.
כאשר האסגרדים עברו מאסגרד, אשר רחפה מעל אוקלהומה, ללאטבריה (בהוראותיו של לוקי), דום החל ללכוד אסגרדים בחשאי וערך בהם ניסויים על מנת לברר מה מעניק להם חיי נצח.
הוא אף הפך מספר אסגרדים לקיבורגים המבוססים על בלדר, כדי שישרתו את שאיפותיו.
זועם, תור בא לנקום את אנשיו, והחל בקרב נגד דום.
כאשר דום הבין כי ייתכן ויפסיד, הוא נכנס לגרסה משלו של שריון "המשמיד" וחזר לקרב.
משהבין כי המשמיד של דום עובד על סוללה, תור האריך את הקרב עד שכח החליפה אזל, ואילץ את דום לברוח.
בתחילת אירועי "מצור", דום הביע את מורת רוחו על ניסיונות ההתנקשות בחיי נאמור, אשר יצא מהקאבאל יחד עם פרוסט באירועי "אוטופיה" והוחלפו בטאסקמאסטר.
אוסבורן שולח את טאסקמאסטר להרוג את דום, ולאחר מכן, בוחן את הגופה יחד עם הקאבאל.
מתגלה כי דום ניחש כי אוסבורן יבצע צעד כזה, ושלח במקומו דום-בוט מלא בחרקים רובוטיים.
הקאבאל בורח, ומותיר את אוסבורן כאיירון פטריוט להילחם בחרקים, אשר אלמלא עזרתו של הסנטרי היו מביסים את אוסבורן.
מלחמת האבדון, מסע הצלב של הילדים, נפילת הענקים, הציר
כאשר דום גילה מקבוצת מתנגדים לוואקאנדה על כמויות הויברניום העצומות, הוא החל להשיג ויברניום על מנת להיות בלתי ניתן לעצירה.
הוא שלח ננובוטים על מנת לרגל בוואקאנדה, ועם כל מידע האבטחה לרשותו, היה יכול להשיג את כל הוויברניום של ואקאנדה.
במאמץ אחרון למנוע זאת, הפנתר השחור גרם לוויברניום להיות אינרטי וחסר תועלת.
במהלך אירוע "נפילת הענקים", מתגלה כי דום חבר בקבוצת אינטליג'נסיה של המנהיג, אשר מטרתם ללכוד את שמונת האנשים החכמים ביותר ביקום מארוול - ביניהם דום.
כאשר הושפע מהאנרגיה הקוסמית של ההאלקבוט, דום איבד את האינטלקט שלו.
כאשר האוונג'רס הצעירים סייעו למגנטו במציאת בתו, ונדה מקסימוף, הם מצאו אותו ללא זיכרונותיה הקודמים, מאורסת לדום ובטירתו.
מתגלה כי הוא אחראי בעקיפין להתפרקות האוונג'רס ואירועי בית אם, אשר נגרמו משיגעונה של ונדה.
לאחר מסע בזמן עם האוונג'רס הצעירים וונדה, דום גנב את כוחותיה במאמץ להיות אומניפוטנטי.
הוא הציע להפוך את חיי אלו שיצטרפו אליו למושלמים ולהחיות מתים, רק אם יוכתר כשליט העולם.